बिग ब्रदर के देसी संस्करण बिग बॉस का तीसरा सीज़न पिछली शनिवार रात पूरे धूम-धड़ाके के साथ शुरू हुआ था. इसकी मेज़बानी अमिताभ बच्चन कर रहे हैं.इस शो में 13 लोग हिस्सा ले रहे हैं जिसमें राखी सावंत की माँ जया सावंत के अलावा शामिल हैं- शिल्पा शेट्टी की बहन शमिता शेट्टी, मॉडल अदिति गोवित्रिकर, अभिनेत्री पूनम ढिल्लन, टीवी कलाकार बख़्तियार ईरान और उनकी पत्नी तनाज़ ईरानी, कॉमेडियन राजू श्रीवास्तव, संगीतकार इस्माइल दरबार, आइटम गर्ल शर्लिन चोपड़ा, अभिनेता विंदू सिंह, , फ़िल्म देशद्रोही के अभिनेता कमाल आर ख़ान, मॉडल क्लॉडिया और फ़ैशन डिज़ाइनर रोहित वर्मा.इलिमीनेशन या बिग बॉस से बाहर करने के लिए नौ लोगों ने जया सावंत का नाम नामांकित किया था. हालांकि उनके पास ये मौका है कि वाइल्ड कार्ड के ज़रिए वो दोबारा शो में लौट सकती हैं.जया सावंत जब शो में आई थीं तो उन्होंने अफ़सोस जताया था कि उनकी बेटी राखी ने अपने स्वयंर ने उन्हें नहीं बुलाया.बिग बॉस के दौरान भी उन्होंने कई बार राखी का ज़िक्र किया और कहा कि वे अपनी बेटी की ख़ातिर ही शो में आई हैं.